लखनऊ के सआदतगंज में रहने वाली अनीता शुक्ला बताती हैं, मेरी शादी को 22 साल हो गए। शादी से पहले मुझसे कहा जाता था कि स्वेटर बुनना सीख लो, नहीं तो अपने बच्चों को सर्दी में क्या पहनाओगी। शादी के कुछ साल बाद तक मैंने ऊन से स्वेटर बुने भी लेकिन धीरे - धीरे बाकी कामों में व्यस्तता बढ़ती गई और स्वेटर बुनने की आदत छूटती गई। अनीता आगे बताती हैं कि घर पर स्वेटर न बुनने का एक कारण ऊन का अधिक महंगा होना भी है। वह कहती हैं कि एक स्वेटर बनाने के लिए ऊन जितने रुपये की आती है उतने में तो बाज़ार से बना बनाया स्वेटर आ जाता है और समय बचता है वो अलग।